|  |  |
| --- | --- |
|  | ИЗБОРНОМ ВЕЋУ  ФИЛОЗОФСКОГ ФАКУЛТЕТА  УНИВЕРЗИТЕТА У БЕОГРАДУ |

Одлуком Изборног већа Филозофског факултета од 07.11.2019. године изабрани смо у комисију за припрему реферата о кандидату за избор у звање ванредног професора ѕа ужу научну област Општа психологија- тежиште истраживанја клиничка психологија, са 50% пуног радног времена на одређено време од 5 година.

На конкурсу објављеном 13.11.2019. у Огласним новинама Националне службе за запошљавање „Послови“ пријавио се један кандидат, др Борјанка Батинић, ванредни професор.

Након што смо проучили конкурсни материјал који је кандидат приложио, подносимо Изборном већу следећи

**ИЗВЕШТАЈ**

**Биографија**

Др Борјанка Батинић рођена је 03. фебруара 1962.г. Медицински факултет Универзитета у Београду уписала је 1980/81г. а дипломирала 1986.г. Након завршетка Медицинског факултета, од 1986.г. до 1991.г. радила је најпре као лекар опште медицине у болници општег типа, хитној помоћи и психијатријско одељењу опште болнице. Специјализацију из психијатрије на Медицинском факултету Универзитета у Београду уписила је 1991г. а завршила 1995г., положивши специјалистички испит са највишом оценом. Након положеног специјалистичког испита примњена је на рад на неодређено време на пословима лекара специјалисте на Клиници за психијатрију Клиничког центра Србије, где и сада ради. Због стручног и научног доприноса 2006г. додељено јој је звање примаријуса у области психијатрије. Магистарске студије из области Психотерaпије на Медицинском факултету Универѕитета у Београду уписала је 1989/1990г. и завршила 1994.г. са одличним успехом на завршном испиту и одбраном магистарске тезе под насловом “Психосексуалне дисфункције у браку оболелих од агорафобије”. Докторску тезу под називом “Дистимија, панични поремећај и животни догађаји” одбранила је на Медицинском факултету Уноверзитета у Београду 2003г. У звање доцента за ужу научну област Општа психологија са тежиштем на клиничкој психологији, на предметима Ошта и Специјална психопатологија изабрана је 2009г. У звање ванредног професора за исту научну област и на истим предметима изабрана је 2015г. Од 2002.г. до 2005г. едуковала се из Рационално-Емотивне-Когнитивно-Бихејвиоралне Терапије и техника (РЕБТ) у лиценцираном придруженом РЕБТ центру Института Алберт Елис у Београду положивши успешно примарни, напредни и завршни тренинг. У Институту Алберт Елис у Њујорку након тренинга 2013.г. положила је курс за интернационалног супервизора за Рационално-Емотивну-Когнитивно-Бихејвиоралну Терапију и технике. Стални је едукатор и супервизор у лиценцираном придруженом РЕБТ центру Института Алберт Елис у Београду. Од 2017г. стални је сарадник под уговором *Massachusets General Hospital Clinical Trial Network and Institute* из Сједињених Америчких Држава*.* Члан је уређивачког одбора часописа од националног значаја за психијатрију и граничне дисциплине *Енграми.* Члан је Удружења психијатара Србије, Удружења психијатара Европе, Светске Федерације ѕа Биолошку Психијатриу, и придружени је члан и интернационални супервизор Института *Albеrt Ellis* у Њујорку. Члан је комисије за полагање субспецијалистичког испита из Психотерапије и комисије за полагање специјалистичког испита из Медицинске психологије на Медицинском факултету Универзитета у Београду. Предавач је на изборном предмету Мнтално здравље на Медицинском факултету Универзитета у Београду.

**Објавњене книге и радови**

Др Борјанка Батинић је до сада објавила 81у библиографску јединицу, од којих је у 56 први или једини аутор. Цитирана је у страним часописима 122 пута. Објавила је 2 монографије.

Од првог избора у звање ванредног професора, др Борјанка Батинић је објавила 18 научних радова од којих је у 10 први или једини аутор. Остварила је укупан коефицијент компетентности за период од 09. 06. 2015. до 2019. године од 32. бода. Један истраживачки рад објављен је у [*International Journal of Law and Psychiatry*](http://www.sciencedirect.com/science/journal/01602527)*,* врхунском научном часопису. Учествовала је на 10 научних скупова, од тога на 2 међународна скупа као предвач по позиву, објавила је два поглавља у монографијама националног значаја.

У оригиналном чланку [*Comorbidity and Suicidality in Patients Diagnosed with Panic Disorder/Agoraphobia and Major Depression*](https://www.ncbi.nlm.nih.gov/pubmed/28636577)објављеном у међународном часопису *P*<https://www.ncbi.nlm.nih.gov/pubmed/28636577>*sychiatria Danubina (29(2):186-194,* **Batinic B**, Opacic G, Ignjatov T, Baldwin DS., 2017) сложеном тестовнон батеријом (*Panic and Agoraphobia Scale, Beck Anxiety Inventory, Beck Depression Inventory-II, Beck Scale for Suicide Ideation, Obsessive-Compulsive Inventory-Revised, the Liebowitz Social Anxiety Scale, Whiteley Index of Hypochondriasis*) на клиничком узорку од 100 пацијената са дијагнозом паничног поремећаја/агорафобије и мајор депресије испитивано је присуство коморбидитета и степена суицидалности. Нађене су високе стопе коморбидитета код обе групе пацијената, као и значајан ефекат депресије и опсесивно-компулзивних симптома на суицидалност. Резултати истрађиванја имају значај у планирају ефикаснијих третманских приступа.

У оригиналном чланку *Subtypes of homicide offenders based on psychopathic traits* објављленом у водећем међународном часопису - [*International Journal of Law and Psychiatry*](http://www.sciencedirect.com/science/journal/01602527) *(55;45–53, Pajevic M.,* ***Batinic B****., Stevanovic N.*, 2017), на узорку од 127 починиоца тешких кривичних дела применом најсавременијих инвенара личности и тестом интелигенције *(Self-Report Psychopathy Scale-III, HEXACO, Varieties of Sadistic Tendencies scale, Psychopathology -MMPI-202, Intelligence Multiple-Choice Reasoning Test)* испитиване су димензије личности, интелигенција, садизам и психопатолошке варијабле. Резултати студије указали су на 3 кластера тежине психопатологије, што има ѕначаја у планиранју програма рехабилитације и ресоцијалиѕације.

У оригиналном чланку *Risk factors and the prevalence of anorexia nervosa among female**students in Serbia.* објављеном у међународном часопису *Military Medical & Pharmaceutical Journal of Serbia* ( 73 (1):34-41, Lazarevic Jovana, **Batinic Borjanka**,Tatjana Vukosavljevic Gvozden, 2016) циљ истраживања је био испитивање преваленце анорексије нервозе на узорку од 500 студенткиња у Србији, као и фактора ризика који су укључивали ставове о исхрани, искуства у блиским емоционалним односима, перфекционизам и доживљај облика тела. Добијени резултати истраживања имају значај у планирају адекватних програма превенције и третмана овог најчешћег менталног поремећаја међу студенткињама.

У међународном часопису *Psychiatria Danubina* ((**Batinic B**., 31, Suppl 2:181-184) у целости је објављено излагање по позиву са *Sеcond Croatian Conference about Schizophrenia (Schizophrenia 360°)* (with international participation, Zagreb, “Sveti Ivan” Psychiatric Hospital on June 6-7, 2019). Објавњени чланак *Cognitive Models of Positive and Negative Symptoms of Schizophrenia and Implications for Treatment* представља релевантне когнитивне моделе позтивних и негативних симптома схизофреније кроз интеграцију наслеђа, раних развојних искустава и околинских стресора током живота, као и базичне проинципе когнитивно-бихејвиоралне терапије халуцинација, суманутих идеја и негативних симптома.

У часопису од изузетног националног значаја *Емпириска истраживања у психологији,* у целини је објављено саопштење *Differences in personality traits between psychotherapists, psychotherapy trainees, psychology students and general population.* (Popović, D., Vukosavljević-Gvozden, T., & **Batinić, B.** 2017, *Proceedings of the XXIII scientific conference Empirical studies in psychology.* March 24-26 (pp. 84-89). На уѕорку од 459 испитаника, применом упитника *NEO PI-R и Multidimensional Experiential Avoidance Questionnaire* утврђено је да лична терапија има значајан ефекат на на особине личности едуканата.

У чланку *Когнитивно-бихејвиорална терапија у третману биполарног афективног поремећаја* објављеном у часопису од националног значаја *Енграми* (***Batinic, B.,*** *Duisin D., Milovanovic, Engrami, časopis za kliničku psihologiju i granične discipline, vol. 37, br.3, 17-30)* у целини је представлјен радреферисан на симпозијуму од националног значаја (Četrdeset trećи Edukativnи simpozijum Klinike za psihijatriju Kliničkog centra Srbije sa medjunarodnim učešćem, pod pokroviteljstvom i u saradnji sa Udruženjem psihijatara Srbije, na temu “Bipolarni spektar – izazovi i perspektive”,12–13.10. 2015, Beograd).”. У чланку је предстаљен когнитивни модел биполарног афективног поремећаја као и основни принципи когнитивно-бихејвиоралне терапије који укључују есенцијалне аспекте третмана као што су оптимизација терапијског савеза, нормализација и дестигматизација искуства менталног поремећаја, когнитивна реструктурација и бихејвиоралне вештине, побољшање прихватанја фармакотерапије, третман коморбиднх поремећаја, развој индивидуалних вештина за превенцију релапса и породичне интервенције.

У чланку *Neurobiološke osnove impulsivno-kompulzivnog ponašanja- implikacije za farmakološke i psihoterapijske intervencije.* објављеном у целости у часопису националног значаја *Engrami* ( **Batinic B.,** Duisin D., Vukosavljevic Gvozden T. 2017, vol 39 (1):17-32), представљено је излагање са симпозијума од националног значаја (*XLIV Edukativnи seminar Klinike za psihijatriju KCS, “Psihijatrija u svetlu neuronauke”, 1-2. 10. 2017, Beogra)* дат је преглед клиничких и неуробиолошких сличности и разлика између импулсивности и компулзивности кроз широк спектар менталних поремећаја, са импликацијама за психолошке и психофармаколошке интервенције.

Др Батинић је објавила и два значајна поглавља у монографијама од нацоналног значаја. У монографији*Farmakoterapija u psihijatiji***у** поглављу*Farmakološki tretman opsesivno-kompulzivnog poremećaja i impulsivnosti* (urednici Latas M., Ivkovic M., Janjic V Glasnik Beograd, 2018, str. 183-196) сажима велико клиничко искуство и најновије научне податке дајући алгоритме у третману опсесивно-компулзивног поремћаја и импулсивности кроз широк спектар психијатријских ентитета. У могографији *Психотерапија* (urednici .Eric Lj., Dimitrijevic A. i sar., Clio, Beograd,2018, 675 str.: 576-593) у поглављу *Kombinovana primena psihofarmakoterapije i kognitivno-bihejviorane terapije* интегрише едукацију и супервизијско искуство из когнитивно-бихејвиоралне терапије и савремени фармаколошки третмана психијатријских поремећаја.

У саопштењу са *Светског конгреса психијатара* у Лисабону- *Assessment of aggression in psychiatric patients diagnosed with comorbid personality disorder* (Brief oral presentation, **Batinic B,** Eric E.., Abstract book of the [WPA 2019 World Congress of Psychiatry, 21-24 August, Lisbon, 2019) на узорку од 150 психијатријских пацијената са коморбидитетом поремећаја личности испитивано је и утврђено повишење тоталне агресије, као и вербалне агресије, физичке агресије, беса и хостилности у поређењу са пацијентима без коморбидитета. Истраживанје указује на значај испитивања и третмана агресивности код psihijatrijskih пацијената са коморбидитетом поремећаја личности.](https://www.google.rs/url?sa=t&rct=j&q=&esrc=s&source=web&cd=1&cad=rja&uact=8&ved=2ahUKEwifnqbzq7DkAhXskIsKHbGUALwQFjAAegQIBhAC&url=https%3A%2F%2F2019.wcp-congress.com%2F&usg=AOvVaw22fiRihPBYNdkMgK5EJDuv)

Саопштењe са *Европског конгреса психијатара* **(Batinic B.,** Nesvanulica J. Stankovic I. 2018.) -*A positive correlation between self-ratings for aggression and severity of major depression* (Abstract book of the 26th European Congress of Psychiatry, EPA 2018, Nice, France,  3-6 March 2018) резултат је истраживана на узорку од 82 пацијента са дијагнозом великог депресивног поремећаја применом *The Beck Depression Inventory-II и The Buss-Perry Aggression Questionnaire consisting of 4 sub-scales: Physical Aggression, Verbal Aggression, Hostility and Anger.* Резултати истраживања указују да што је већи степен агресивности, већа је тежина великог депресивног поремећаја, као и да особе мушкога пола показују већи степен фиѕичке агресивности. Истраживање има значај јер указује на потребу ѕа интервенцијама усмереним на третман агресивности ради побољшања успешности третмана мајор депресивног поремећаја.

У саопштењу са конгреса *Европског удружења психотерапеута* **-Batinic B.** *Cognitive models and cognitive bahavioral therapy of auditory hallucination* (23th Congress of European Association for Psychotherapy, Sense and Sensibility in Psychotherapy, 18th-21th October 2018, Belgrade, бook of abstracts, p. 79) представљен је когнитивни модел халуцинација као и терапијски приступ у когнитивно-бихејвиоралном третману, као допуна фармаколошким интервенцијама ради побољшања квалитета живота оболелих и смањења дистреса.

У саопштењу са Европсог конгреса психијатара- **(Batinic B** , Lazarevic J , Dragojevic-Dikic S.)- *Correlation between self-efficacy and well-being and distress in women with unexplained infertility* (European Psychiatry, vol 41, pp 51-5910, abstracts of the 25th European Congress of Psychiatry,1-4 april, Firenca) на узорку од 97 жена са дијагнозом необјашњеног инфертилитата испитивана је повезаност између самоефикасности и добробити у контексту инфертилитата применом скала *The General Self-Efficacy Scale i the Infertility Specific Well-Being and Distress Scales.* Резултати су указали не негативну корелацији узмеђу дистреса везаног за нфертилитет и генералне самоефикасности, као и позитивну корелацију између интензитета специфичне добробити у контексту инфертилитет и генералне самоефикасности.

У саопштењу са *Европског конгреса психијатара* (**Batinic B.,** Nesvanulica, J. Stnakovic)- *The presence ef chronic pain in patients with major depressive disorder and its inter-correlattion* (The electronic abstract book of the European psychiatruy association, Madrid, 2016, p. 507) на узорку од 51 особа женског пола и 31 особа мушког пола са дијагноѕом великог депресивног поремећаја утврђивано је присуство и повезаност депресије и интензитета бола применом *Assessment instruments included The Beck Depression Inventory-II и The Brief Pain Inventory-Short Form*. Резултати су указали на позитивну повеѕаност између депресије и интензитета хроничног бола и утицаја на дневно функционисанје оболелих.

У саопштењу са *Европског конгреса психијатара* (**Batinic B.,** Milosavljevic M., Barisic)- *The influence of attachment styles on romantic love* (The electronic abstract book of the European Psychiatruy Association, Madrid, 2016, p 646) на узорку од 162 особе женског пола и 150 особа мушког пола испитивана је повезаност између стила емотивног везивања и компоненти романтичне љубави применом *Тхе Sternberg’s Triangular Love Scale и The Experiences in Close Relationships Scale.* Резултати указују да нејвећи ниво интимности по- казују особе са сигурним стилом везивања, као и на значај психотерапијских интервенција усмерених на несигурне стилове везивањана за реализацију интимности у романтичним везама.

**Учешће на пројектима**

Кандидат је од 2010г. и надаље ангажован на пројекту Министарства за науку Републике Србије *„Идентификација, мерење и развој когнитивних и емоционалних компетенција значајних за друштво оријентисано ка Европcким интеграцијамa”.*

**Рад у настави**

Добро познавање широког спектра психопатологије и највиши ниво квалификованости као психотерапеута чине др Борјанку Батинић изузетно компетентном за обављање дужности предавача на предметима Општа и Специјална психопатологија. Квалитет наставе обогатила је приказима клиничких случајева у којима студенти активно учествују, као и практичним радом студената у дијагностици поремећаја код психијатријских пацијената у току извођења вежби на Клиници за психијатрију Клиничког центра Србије.

О квалитету вођења наставе, активном укључивању студената, подстицању критичког мишљења и односу према студентима говори и висока просечна оцена 4.87 на евалуацијама квалитета извођења предавања и вежби за период од 2015. до 2019. године, као и велики број менторстава упркос ангажовању од 50% радног времена. Наиме, др Борјанка Батинић је ментор једног одбрањеног доктората и 13 одбрањених мастер радова, и члан комисије у три одбрањена доктората, 21-ог одбрањеног мастер рада и једног одбрањеног дипломског рада за перод од 2015. до 2019. године.

**Закључак**

Детаљни преглед научне продукције проф. др Борјанке Батинић указује да задовољава све критеријуме у области научно-истраживачког рада за избор у звање ванредног професора у пољу друштвено-хуманистичких наука, као и Правила о ближим условима за избор наставника и сарадника Филозофског факултета у Београду.

Узимајући у обзир квалитет, разноврсност и плодност научне делатности, као и резултате које је до сада остварила у свом педагошком раду на Одељењу за психологију **комисија свесрдно предлаже Изборном већу Филозофског факултета избор др Борјанке Батинић у звање ванредног професора за ужу научну област Општа психологија** са тежиштем на клиничкој психологији.

Проф. др Татјана Вукосављевић Гвозден

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Горан Опачић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др сц. мед. Срђан Миловановић

U Beogradu 15.01.2020.